《题画鹰》
宋代·华镇

高飞远走可人情，上蔡东青旧有名。谁在华堂餍鼎俎，自甘平野掠柴荆。

心忧狐兔纷难尽，眼看豺狼恣不平。莫倚丝绳金縼美，弓藏鸟尽汝须惊。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。